Transporta un sakaru institūts

TSI IT akadēmija

TSI IT akadēmijas uzdevums ir palīdzēt studentiem papildus augstākajai izglītībai apgūt zināšanas un prasmes, kas nepieciešamas IT tirgū, kā arī starptautisko IT profesionāļa sertifikātu. 
TSI IT akadēmija ir autorizēta Starptautiskās Izglītības programmas Microsoft IT Academy dalībniece. Pašlaik tajā darbojas vairāk nekā pusotra tūkstoša universitāšu, koledžu un skolu visā pasaulē. Tās mērķis ir nodrošināt studentiem iespēju apgūt aktuālākos Microsoft produktus un tehnoloģijas mācību iestādē, kā arī efektīvi sagatavoties testu nokārtošanai, lai iegūtu starptautisko Microsoft sertifikātu. 
TSI IT akadēmija ir autorizēts Starptautiskās Izglītības programmas Cisco Networking Academy dalībniece. Tīkla akadēmijas Cisco programma ir virzīta uz datortīklu projektēšanas un ekspluatācijas, izmantojot starptautiskus standartus, augsti kvalificētu speciālistu sagatavošanu. Nodarbības notiek speciālā laboratorijā, kas nodrošināta ar profesionālu Cisco aprīkojumu.
TSI ir vairāk nekā 500 modernu datoru, 16 datoru klases, bibliotēka ar modernām lasītavām un datoru zālēm. Visi datori ir pieslēgti lokālajam datortīklam un Internetam. Darbojas multimediju sistēmu un tālmācības laboratorija.

Vēsture

Pēc Otrā pasaules kara beigām 1945. gada jūnijā uz Rīgu pārvietoja Ļeņingradas 1. augstāko aviācijas inženieru kara skolu, Rīgā tolaik atvēra arī Ļeņingradas 2. augstāko aviācijas inženieru kara skolu, kas bija reorganizēta no tehniskās skolas ar tādu pašu nosaukumu. Abām skolām bija divas fakultātes. Pirmā - Inženieru un speciālā elektroaprīkojuma, otrā — radiotehnikas un aviācijas bruņojuma. 1949. gadā abas skolas tika apvienotas Rīgas Augstākajā aviācijas inženieru kara skolā.
1960. gada jūnijā skolu pārveidoja un uz tās bāzes izveidoja Rīgas Civilās aviācijas inženieru institūtu. 
1967. gadā sakarā ar CGF (Civilās Gaisa Flotes) Galvenās pārvaldes pārveidošanu Civilās aviācijas ministrijā, augstskolu sāka saukt par Rīgas Civilās aviācijas inženieru institūtu (RCAII).
1992. gada 25. februārī RCAII pārgāja Latvijas Republikas jurisdikcijā un mainīja nosaukumu, kļūstot par Rīgas aviācijas universitāti. Diemžēl deviņdesmito gadu beigās augstskolai bija daudz iekšēju un ārēju problēmu, un 1999. gada augustā Latvijas Republikas Ministru Kabinets pieņēma lēmumu par RAU kā valsts augstskolas likvidēšanu.
Šie notikumi mudināja kolektīvu reorganizēt mācību iestādi par privātu institūciju. 1999. gada 6. septembrī tika reģistrēta akciju sabiedrība "Rīgas Aviācijas universitāte", kura tā paša gada oktobrī tika pārdēvēta par Transporta un sakaru institūtu.
2005. gadā Eiropas Komisija piešķīra TSI tiesības izsniegt Diploma Supplement — dokumentu, kas apliecina augstākās mācību iestādes akadēmisko un profesionālo programmu atbilstību Eiropas kvalitātei.
2008. gadā TSI saņēma starptautisko sertifikātu ISO 9001:2000 par menedžmenta sistēmas atbilstību starptautiskajam kvalitātes ISO 9001 standartam.

Zinātniskais darbs

Studiju procesu nodrošina augsti kvalificēti docētāji, no kuriem vairāk nekā 70% ir zinātniskie grādi un nosaukumi. Institūtā notiek daudzpakāpju zinātniski pētnieciskais darbs, ko organizē augstskolas vadošie docētāji un kurā aktīvi tiek iesaistīti studenti. 
Zinātnisko pētījumu finansējuma ziņā TSI ir trešajā vietā starp visām augstākajām mācību iestādēm Latvijā.
TSI izdod zinātniski pētniecisko žurnālus: 
"Transport and Telecommunication" (ISSN 1407-6160, ISSN 1407-6179);
"Computer Modelling and New Technologies" (ISSN 1407-5806, ISSN 1407-5814);
"Research and Technology - Step into the Future". TSI zinātniski pētnieciskais žurnāls, ISSN 1691-2853, ISSN 1691-2861.